**RÁMCOVÁ DOHODA**

uzatvorená podľa ustanovení § 409 zákona č. 513/1991 Z. z. v znení neskorších predpisov (Obchodný zákonník) a ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len *“zmluva“)* medzi nasledovnými zmluvnými stranami:

**Článok I**

**Zmluvné strany**

* 1. **Kupujúci:**

Názov: Domov sociálnych služieb

Sídlo: Čeláre-Kírť 189, 991 22 Bušince

Zastúpený: PaedDr. Anastázia Kertészová Boriková

IČO: 00647560

DIČ: 2021314141

Bankové spojenie : Štátna pokladnica

IBAN: SK87 8180 0000 0070 0039 8305

Tel./e-mail: 047 / 4308 322, uctovne2@dsscelarekirt.sk

(ďalej len *„kupujúci“*)

a

* 1. **Predávajúci:**

Názov (obchodné meno):

Sídlo:

Zastúpený:

IČO:

DIČ:

Bankové spojenie:

IBAN:

Tel./e-mail:

(ďalej len *„predávajúci“*) (spolu aj ako *„zmluvné strany“*)

**Článok II**

**Preambula**

1. Táto zmluva sa uzatvára ako výsledok verejného obstarávania vykonaného podľa zákona č. 343/2015 Z. z. o verejnom obstarávaní v znení neskorších predpisov (ďalej len „ZVO“). Kupujúci na obstaranie predmetu tejto zmluvy použil postup zákazky s nízkou hodnotou podľa § 117 ZVO.

**Článok III**

**Predmet zmluvy**

1. Predmetom tejto zmluvy je záväzok predávajúceho dodať kupujúcemu na základe jeho osobitnej objednávky tovar – čistiace a dezinfekčné prostriedky ponúkaný predávajúcim, uvedený v Prílohe č. 1 tejto zmluvy (ďalej len „tovar“) a previesť na kupujúceho vlastnícke právo k tovaru a záväzok kupujúceho prevziať tovar dodaný na základe osobitnej objednávky do svojho vlastníctva a zaplatiť predávajúcemu dojednanú kúpnu cenu, a to všetko za podmienok uvedených v tejto Zmluve (ďalej len „predmet zmluvy“).
2. Zmluvne dohodnuté množstvo uvedené v Prílohe č. 1 tejto zmluvy je predpokladané množstvo. Kupujúci si vyhradzuje právo považovať toto množstvo za nezáväzné. V prípade, že bude objednané  a odobraté celkovo nižšie množstvo ako je predpokladané, nevzniká predávajúcemu nárok na dodanie kompletného rozsahu predmetu zmluvy a taktiež to nezakladá nárok predávajúceho na úhradu rozdielu medzi celkovou zmluvnou cenou a cenou za skutočne odobraté množstvo tovaru.

**Článok IV**

**Dodacie podmienky**

1. Predávajúci sa zaväzuje dodávať tovar do odberného miesta kupujúceho v objednanej kvalite, množstve a čase podľa potrieb kupujúceho a zabezpečiť pre kupujúceho distribučné služby. Vyžaduje sa dodanie nového tovaru, 100% originál produkt v nerozbalenom a nepoškodenom stave, nepoužívaný, ochranná fólia nepoškodená. Požaduje sa dodanie originál tovaru od výrobcov, nie repasované, nie kompatibilné náplne. Objednávka bude zadaná kupujúcim písomne na adresu predávajúceho uvedenú v záhlaví tejto zmluvy a predávajúci sa zaväzuje dodať tovar: **v pracovných dňoch v čase od 7:00 hod do 14:00 hod.**
2. Predmetom zmluvy je aj vyloženie tovaru na miesto určené odberateľom.
3. Miestom dodania tovaru je nasledovná prevádzka kupujúceho:

**Domov sociálnych služieb, Čeláre-Kírť 189, Čeláre.**

1. Dodávka tovaru je splnená prevzatím dodávky a podpísaním dodacieho listu.
2. Kontaktnou osobou kupujúceho je: **Alica Debnárová**
3. Kontaktnou osobou predávajúceho je: **....................................................**
4. Kupujúci je zodpovedný za riadne prebratie a fyzickú kontrolu tovaru. Fyzická kontrola tovaru sa týka najmä: overenia nepoškodenia obalu tovaru, dátumu spotreby tovaru, súladu sortimentu dodaného tovaru s objednávkou tovaru, množstva tovaru. Po fyzickej kontrole dodaného tovaru kupujúci potvrdí prevzatie tovaru na dodacom liste.
5. V prípade, že na základe fyzickej kontroly pri dodaní tovaru kupujúci zistí nezrovnalosti, chyby

a vady tovaru, resp. jeho nesúlad s objednávkou, tovar nepreberie a vystaví protokol o zistení nezrovnalostí. Predávajúci je povinný na vlastné náklady dodať obratom požadovaný tovar, prípadne oznámiť kupujúcemu najneskôr do nasledujúceho dňa neschopnosť dodať tovar. Reklamáciu technických podmienok dodávky tovaru uplatní kupujúci písomnou formou u predávajúceho najneskôr do 30 dní odo dňa dodania reklamovaného tovaru. Reklamácia má odkladný účinok na splatnosť faktúry. Predávajúci je povinný reklamáciu prešetriť a najneskôr do 15 dní odo dňa obdržania reklamácie písomne oznámiť kupujúcemu, ktorý podal reklamáciu, výsledok šetrenia. Ak bola reklamácia oprávnená, je predávajúci povinný okamžite zjednať nápravu.

1. Kupujúci je povinný umožniť predávajúcemu prístup k miestam dodania za účelom dodania tovaru.

**Článok V**

**Cena a platobné podmienky**

1. Cena bola stanovená dohodou zmluvných strán.
2. Jednotkové ceny za jednotlivé druhy tovaru sú uvedené v Prílohe č. 1 zmluvy, ktorá tvorí neoddeliteľnú súčasť Zmluvy. Jednotkové ceny za jednotlivé druhy tovaru sú nemenné a platné počas celej doby trvania zmluvy.
3. Maximálna zmluvná cena rámcovej dohody je stanovená na:

**............................. € bez DPH**

**............................. € DPH**

**............................ € s DPH.**

1. Cena jednotlivých druhov tovaru je pre kupujúceho konečná a zahŕňa v sebe daň z pridanej hodnoty, dopravné náklady vrátane vyloženia tovaru, cla a balného.
2. Kupujúci neposkytuje preddavok alebo zálohu na plnenie zmluvy.
3. Kupujúci uhradí cenu za dodanie tovaru prevodným príkazom prostredníctvom finančného ústavu na základe vystavenej faktúry predávajúcim na číslo účtu v nej uvedené.
4. Faktúry vystavené predávajúcim musia obsahovať všetky náležitosti v súlade s príslušnými právnymi predpismi. V prípade, že faktúra nebude obsahovať predpísané náležitosti daňového dokladu, resp. budú v nej uvedené nesprávne alebo neúplné údaje, je kupujúci oprávnený túto faktúru vrátiť predávajúcemu na doplnenie/opravu. V takomto prípade nová lehota splatnosti faktúry začne plynúť až doručením opravenej, resp. doplnenej faktúry kupujúcemu.
5. Predávajúci bude vystavené faktúry doručovať kupujúcemu spolu s tovarom, alebo poštou.
6. Lehota splatnosti faktúry je 30 dní odo dňa doručenia faktúry kupujúcemu. Za uhradenú sa faktúra považuje v momente odpísania platby z bankového účtu kupujúceho.

**Článok VI**

**Doba trvania zmluvy a zánik zmluvy**

1. Zmluva sa uzatvára na dobu určitú, a to od **31.1.2022 do 31.1.2023** alebo do vyčerpania finančného limitu uvedeného v ods. 5.3. podľa toho, ktorá skutočnosť nastane skôr.
2. Táto zmluva zaniká uplynutím doby, na ktorú bola uzavretá alebo vyčerpaním celkového finančného limitu.
3. Túto zmluvu je možné ukončiť písomnou dohodou zmluvných strán.
4. Kupujúci je oprávnený odstúpiť od tejto zmluvy z dôvodov podstatného porušenia zmluvných záväzkov predávajúcim.
5. Predávajúci nie je oprávnený odstúpiť od tejto zmluvy okrem prípadov vyslovene uvedených v tejto zmluve.
6. Odstúpenie od zmluvy nadobudne účinnosť dňom, kedy písomný prejav vôle zmluvnej strany, ktorý obsahuje oznámenie o odstúpení od zmluvy, bude doručený druhej zmluvnej strane (spoločne alebo samostatne). V prípade pochybností o dátume doručenia sa má za to, že oznámenie bolo doručené 3. deň po jeho odoslaní.
7. Za podstatné porušenie zmluvného záväzku sa považujú najmä nasledovné skutočnosti:
8. opakované (min. 3 krát) nedodanie tovaru podľa požiadaviek kupujúceho,
9. nesplnenie povinnosti predávajúceho uvedenej v čl. VII. ods. 7.4. zmluvy,
10. nedodržanie cien tovaru podľa zmluvy,
11. predávajúci podal na seba návrh na vyhlásenie konkurzu,
12. bol podaný návrh na vyhlásenie konkurzu voči predávajúcemu treťou osobou, pričom predávajúci je platobne neschopný, alebo je v situácii, ktorá odôvodňuje začatie konkurzného konania,
13. bol na majetok predávajúceho vyhlásený konkurz, alebo bol návrh na vyhlásenie konkurzu zamietnutý pre nedostatok majetku,
14. predávajúci vstúpil do likvidácie alebo bola naňho zriadená nútená správa.

Pri odstúpení od zmluvy zostávajú zachované z nej vyplývajúce práva a povinnosti zmluvných strán do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od zmluvy.

**Článok VII**

**Zodpovednosť za vady a záruka**

1. Predávajúci sa zaväzuje kupujúcemu dodať tovaru v množstve, druhu a kvalite v súlade s touto zmluvou a objednávkou kupujúceho.
2. Nebezpečenstvo škody na tovare prechádza na kupujúceho momentom prevzatia tovaru od predávajúceho.
3. Dodaný tovar nesmie mať v čase ich odovzdania kupujúcemu vyčerpanú viac ako 1/3 (jednu tretinu) ich expiračnej lehoty (dátum minimálnej trvanlivosti resp. dátum spotreby). V prípade, že predávajúci dodá kupujúcemu tovar s vyčerpanou expiračnou lehotou o viac ako 1/3 (jednu tretinu) jej dĺžky, je kupujúci oprávnený vrátiť takýto tovar späť predávajúcemu na náklady predávajúceho, kupujúci nie je povinný predávajúcemu zaplatiť za takýto tovar.

**Článok VIII**

**Zmluvné pokuty a sankcie**

1. V prípade, že kupujúci neuhradí predávajúcemu faktúru v stanovenej lehote, dostáva sa do omeškania a predávajúci je oprávnený vyúčtovať si úrok z omeškania vo výške 0,05% z fakturovanej ceny, a to za každý deň omeškania.
2. Kupujúci môže predávajúcemu vyúčtovať zmluvnú pokutu za omeškanie dodania tovaru v termíne, ktorý bol dohodnutý v čiastkovej zmluve (objednávke). Táto pokuta je 0,05% z ceny uvedenej v čiastkovej zmluve (objednávke) a to za každý deň omeškania.

**Článok IX**

**Spoločné a záverečné ustanovenia**

1. Táto Zmluva nadobúda platnosť dňom podpisu zmluvných strán a účinnosť dňom nasledujúcim po dni jej zverejnenia na webovom sídle kupujúceho.
2. Zmluvné strany vyhlasujú, že v čase uzavretia zmluvy im nie sú známe žiadne okolnosti, ktoré by bránili alebo vylučovali uzavretie tejto zmluvy, resp. ktoré by mohli byť vážnou prekážkou k plneniu predmetu zmluvy.
3. Právne vzťahy zmluvou výslovne neupravené sa riadia ustanoveniami Obchodného zákonníka a ostatnými platnými právnymi predpismi Slovenskej republiky.
4. Zmluva môže byť doplnená alebo zmenená len písomnými dodatkami k zmluve, podpísanými obidvoma zmluvnými stranami.
5. Pokiaľ akékoľvek z ustanovení tejto zmluvy je alebo sa stane neplatným, protiprávnym alebo neúčinným, zaväzujú sa zmluvné strany toto ustanovenie bezodkladne nahradiť ustanovením novým, ktorého zmysel sa bude čo možno najviac blížiť zmyslu a hospodárskemu účelu nahradzovaného ustanovenia tak, že by bolo možné predpokladať, že by ho strany boli použili, keby vedeli o neplatnosti, protiprávnosti alebo neúčinnosti ustanovenia nahradzovaného. Neplatnosť, protiprávnosť alebo neúčinnosť ustanovenia zmluvy sa nebude dotýkať ostatných ustanovení tejto zmluvy, pričom táto zmluva sa bude vykladať tak, ako keby v nej nebolo neplatné, protiprávne alebo neúčinné ustanovenia nikdy obsiahnuté.
6. Pokiaľ nie je v tejto zmluve uvedené inak, všetky písomnosti musia byť doručované na adresy strán uvedené v čl. I tejto zmluvy alebo na iné adresy, ktoré si zmluvné strany vopred preukázateľne oznámia. Písomnosť sa považuje za doručenú za nasledovných podmienok:
7. v prípade osobného doručovania odovzdaním písomnosti oprávnenej osobe alebo inej osobe oprávnenej prijímať písomnosti za túto zmluvnú stranu a podpisom takej osoby na doručenke a/alebo kópii doručovanej písomnosti, alebo odmietnutím prevzatia písomnosti takou osobou;
8. v prípade doručovania prostredníctvom Slovenskej pošty, a. s. alebo kuriérnej služby doručením na adresu zmluvnej strany, a v prípade doporučenej zásielky odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke, najneskôr však uplynutím 3. dňa nasledujúceho po dni podania zásielky na prepravu, a to bez ohľadu na úspešnosť doručenia a bez ohľadu na to, či sa druhá zmluvná strana s písomnosťou oboznámila alebo nie.
9. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
10. Akúkoľvek zmenu adresy na doručovanie, ako aj ostatných údajov (napr. číslo účtu, e-mailovej adresy) je zmluvná strana, u ktorej k zmene došlo, povinná bezodkladne písomne oznámiť druhej zmluvnej strane spolu s uvedením nového kontaktného údaju, najmä novej adresy pre doručovanie, nového čísla účtu, prípadne novej e-mailovej adresy.
11. Neoddeliteľnou súčasťou tejto zmluvy je: Príloha č. 1 – Cenová ponuka:  **Dodávka čistiacich a dezinfekčných prostriedkov pre DSS Čeláre-Kírť.**
12. Zmluva je vyhotovená v štyroch rovnopisoch, každá zmluvná strana obdrží po dvoch vyhotoveniach.
13. Zmluvné strany vyhlasujú, že si zmluvu prečítali, obsahu, ktorý považujú za určitý a zrozumiteľný, porozumeli a tento vyjadruje ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.

V Čelároch-Kírti, dňa 31.1.2022 V ....................., dňa ...................

PaedDr. Anastázia Kertészová Boriková

.....................riaditeľka........................... ....................konateľ..........................

Meno a priezvisko Meno a priezvisko

Funkcia Funkcia

za kupujúceho za predávajúceho